stanford-oval/wikipedia huggingface dataset:
כריסטיאן אייקמן
הישגים מדעיים

העבודה החשובה ביותר של אייקמן הייתה גילוי הגורם למחלה בריברי -מחסור בוויטמין B1, הנקרא תיאמין. חומר זה נמצא בכמויות גדולות בעיקר בדגנים מלאים. אייקמן שם לב שעופות חלו במחלה כשאכלו אורז מלוטש והחלימו כשאכלו אורז מלא. התופעה סקרנה אותו, ולכן עשה תצפית על סיטואציה דומה אצל אסירים. הוא הגיע למסקנה שהפתרון נמצא בקליפת האורז, ובודד את החומר הפעיל, לו קרא "החומר נוגד נויריטיס". חומר זה זוהה בהמשך כתיאמין או ויטמין 1 B . על תגלית זו קיבל פרס נובל לפיזיולוגיה ורפואה בשנת 1929.
בשנת 1907 אייקמן התקבל כחבר באקדמיה המלכותית למדעים בהולנד, ובנוסף קיבל כמה תוארי אבירות מהממשלה ההולנדית. במלאת 25 להיותו פרופסור הכריזו על פרס "מדליית אייקמן", שמוענק עד היום על שמו לחוקרים שהצטיינו בתחום רפואה טרופית. מכון המחקר שניהל באינדונזיה קיים עד היום תחת שמו של אייקמן, והוא מכון מחקר מפורסם לביולוגיה מולקולרית.
בנוסף לפרס נובל, אייקמן קיבל את פרס ג'ון סקוט (פילדלפיה) ועמית זר באקדמיה הלאומית למדעים בוושינגטון.
פרסים ואותות הוקרה

1907 - חבר האקדמיה המלכותית למדעים של הולנד
חבר זר באקדמיה הלאומית למדעים של ארצות הברית
1929 - פרס נובל לרפואה או פיזיולוגיה
הנצחה

הוקמה מדליית אייקמן לחוקרים מצטיינים בתחום הרפואה הטרופית
מכון המחקר שלו בג'קרטה, הקרוי על שמו, נסגר בשנות ה-1960 מחוסר תקציב, אך בשנת 1990 ממשלת אינדונזיה הקימה אותו מחדש באותו מקום כ"מכון אייקמן לביולוגיה מולקולרית"
1970 - מכתש על הירח קיבל את שמו בהחלטה של האיגוד האסטרונומי הבינלאומי
ויליאם מייקל קוק

ויליאם מייקל קוק (באנגלית: William Michael Cocke‏; 16 ביולי 1815 – 6 בפברואר 1896) היה פוליטיקאי אמריקאי שייצג את המחוז השני של טנסי בבית הנבחרים של ארצות הברית.
ביוגרפיה > ראשית חייו

קוק נולד ברטלדג', טנסי ב-16 ביולי 1815. הוא למד לימודים קלאסיים וסיים את לימודיו במכללת איסט טנסי בנוקסוויל, טנסי. הוא למד משפטים, התקבל ללשכת עורכי הדין ועסק בכך ברטלדג' ובנאשוויל. קוק היה פקיד בית המשפט המחוזי של מחוז גריינג'ר מ-1840 עד 1845. הוא כיהן כחבר בבית הנבחרים של טנסי.
ב-15 בינואר 1835, הוא התחתן עם בת דודתו הראשונה, שרה פרנסס קוק, בתם של ויליס ומרגרט א. רוג'רס קוק. נולדו להם שבעה ילדים. לא היו לו ילדים מנישואיו השניים לאמנדה גריגסבי, וגם לא מנישואיו השלישיים לנואל.
ביוגרפיה > קריירה

קוק נבחר כוויגי לקונגרסים ה-29 וה-30. הוא כיהן מ-4 במרץ 1845 עד 3 במרץ 1849.  במהלך הקונגרס השלושים, הוא היה יושב ראש ועדת בית הנבחרים לפנסיה של כוחות המהפכה. הוא לא הועמד לבחירה מחדש ב-1848.
קוק, שנבחר לסנאט של המדינה, כיהן בין השנים 1855–1857. דודו, ג'ון קוק, שימש גם כחבר באספה הכללית של טנסי. מ-1859 עד 1865, הוא התגורר באשוויל, קרוליינה הצפונית. בשנת 1872 לערך, הוא עבר ללקסינגטון, קנטקי, ומשם לנאשוויל, טנסי.
ביוגרפיה > מותו

קוק מת בנאשוויל, טנסי ב-6 בפברואר 1896. הוא נקבר בבית העלמין בהר הזיתים. הוא היה נכדו של ויליאם קוק ואחיינו של ג'ון אלכסנדר קוק.
הערות שוליים

↑  "William Michael Cocke". Biographical Directory of the United States Congress. נבדק ב-13 במרץ 2013. {{cite web}}:  (עזרה)
↑  "William Michael Cocke". Grainger County Genealogy & History. נבדק ב-13 במרץ 2013. {{cite web}}:  (עזרה)
↑  "William Michael Cocke". Govtrack US Congress. נבדק ב-13 במרץ 2013. {{cite web}}:  (עזרה)
↑  "William Michael Cocke". The Political Graveyard. נבדק ב-13 במרץ 2013. {{cite web}}:  (עזרה)
| --- | --- |
בקרת זהויות :  ISNI: 0000 0000 7394 2059  LCCN: no2008069895  SNAC: w65189dv  US Congress: C000573  VIAF: 46572631   WorldCat (עם VIAF): 46572631
דרימוורקס הנפשה

| --- | --- |
לוגו דרימוורקס הנפשה

 נתונים כלליים
 סוג:  חברת בת
 בורסה:  נאסד"ק (DWA) 
 מייסדים:  סטיבן ספילברג, ג'פרי קצנברג, דייוויד גפן 
 תקופת הפעילות:  1994 (כחטיבה בדרימוורקס) 2004 (כחברה עצמאית) – הווה
 חברת אם:  סרטי יוניברסל 
 חברות בנות:  DreamWorks Classics Oriental DreamWorks ‏(45%) AwesomenessTV ‏(51%)
 מיקום המטה:  גלנדייל 
 בעלות:  קומקאסט (NBCUniversal)
 ענפי תעשייה:  בידור המונים – הנפשה
 מוצרים עיקריים:  סדרות וסרטי הנפשה
 הכנסות:   $916,000,000 (2015)
 רווח תפעולי:   $79,000,000 (2015)
 רווח:   $7,600,000 (2015)
 הון עצמי:   $1,198,000,000 (2015)
  
 www.dreamworks.com
 
דרימוורקס הנפשה בע"מ (באנגלית: DreamWorks Animation LLC; נקראה בעבר DreamWorks Animation SKG) הוא אולפן הנפשה אמריקאי גדול וחברת בת של סרטי יוניברסל שבבעלות תאגיד קומקאסט. משרדי החברה ממוקמים בגלנדייל, קליפורניה, ארצות הברית. בין המותגים הידועים של האולפן שרק, מדגסקר, בייבי בוס, קונג פו פנדה והדרקון הראשון שלי. נכון ליוני 2013 כל סרטי החברה הרוויחו 11 מיליארד דולר ברחבי העולם. בעבר החברה התעסקה גם באנימציות קלאסיות אך כיום היא מתעסקת רק באנימציות ממוחשבות.
ראשי התיבות שנכללו בעבר בשם החברה, "ס.ק.ג.", לקוחים משמות משפחותיהם של המייסדים של חברת דרימוורקס המקורית: סטיבן ספילברג, ג'פרי קצנברג, ודייוויד גפן.
ב-28 באפריל 2016, נודע כי חברת התקשורת קומקאסט, באמצעות אולפני יוניברסל שבבעלותה, רוכשת את אולפני ההנפשה של דרימוורקס תמורת 3.8 מיליארד דולר.
פארק שעשועים

DreamWorks Experience הוא מתחם בתוך פארק שעשועים Dreamworld המוקדש לסרטי אנימציה של החברה וממוקם בגולד קוסט באוסטרליה. הפארק נפתח רשמית ב-31 במרץ 2012.
פילמוגרפיה > סרטים שהופקו לאורך השנים > סרטים עתידיים

| סרט | תאריך יציאה עתידי | הערות |
| --- | --- | --- |
| איש הכלב | 31 בינואר 2025 |  |
| לא רעים בכלל 2 | 1 באוגוסט 2025 |  |
| בית הבובות של גבי: הסרט | 26 בספטמבר 2025 |  |
| שרק 5 | 23 בדצמבר 2026 |  |
ראו גם

דרימוורקס
הערות שוליים

1 2 3 4
↑  שירות כלכליסט, רשמית: קומקאסט רוכשת את דרימוורקס תמורת 3.8 מיליארד דולר, באתר כלכליסט, 28 באפריל 2016
| --- | --- |
בקרת זהויות :  NLI: 987007352409605171  PLWABN: 9810670230305606  BIBSYS: 5023703  BNE: XX248514  GND: 10097168-4  ISNI: 0000 0000 9827 7315  LCCN: n2006079749  LNB: 000154033  NKC: xx0088227  VIAF: 145635073   WorldCat (עם VIAF): 145635073
אבה גינדין

אַבֶּה גִינְדִין (נולד ב-24 בדצמבר 1945) הוא כדורגלן עבר פיני-ישראלי ששיחק בקבוצת הפועל חיפה ובמועדון מכבי הלסינקי החובבני בפינלנד. בימיו ככדורגלן בליגה הבכירה בישראל שובש שמו על ידי עיתוני הספורט ונכתב אבא גינדין.
קורות חיים

גינדין עלה לישראל מהלסינקי שבפינלנד כשהיה בן 18, על מנת להשתתף בחתונת אחותו, שהתגוררה בקיבוץ עין השופט. בפינלנד עסק בעיקר בהוקי קרח, ואמנם שיחק כדורגל, אך כחובבן, במועדון מכבי הלסינקי כחלוץ.
גינדין היה אלוף ישראל בקרב עשר. יש הטוענים שהיה האתלט הטוב בארץ באותן שנים, ומהירותו הייתה מחזה נדיר[דרוש מקור]. לאחר צירופו להפועל חיפה הוסב מתפקיד החלוץ לתפקיד המגן הימני והיה אחד המובילים בארץ בעמדה זו. גינדין שיחק בהפועל חיפה 11 עונות, החל מעונת 1964/1965 ועד ל-1975/1976. גינדין הצטיין בקבוצה והתפרסם בזכות יכולתו בבעיטות חופשיות ובעיטות ממרחק. בעונת 1971/1972 זכה בתואר כדורגלן העונה בישראל. הצלחתו הובילה אף לזימונו לנבחרת ישראל, שבמדיה הופיע שש פעמים בשנת 1973 במסגרת מוקדמות מונדיאל 1974.
לאחר פרישתו התגורר בעמק בית שאן ועסק בחקלאות ובאימון הפועל בית שאן. לאחר מכן עבר להתגורר בירושלים ולאמן במחלקת הנוער של בית"ר ירושלים. עד סוף העשור הראשון של המאה ה-21 השתתף במרוצי אופניים שנערכו בישראל, ואף זכה באליפות ישראל בשנים 2006–2008 ברציפות בקבוצת הגיל שלו.
בספר "ספורט 5" הקדיש לו העיתונאי עופר שלח, אוהד הפועל חיפה ותיק, כתבה שכותרתה "אבא שלי", ובה הוא מגלה את הערצתו להפועל חיפה של אז בכלל, ולגינדין בפרט.
תארים

גביע המדינה: 1965/1966, 1973/1974
כדורגלן העונה בישראל: 1971/1972
הערות שוליים

↑  עמרי נחמיאס, המסע המופלא של אבה גינדין, באתר ynet,‏ 3 בספטמבר 2009
↑  אבא גינדין הכדורגלן המצטיין, מעריב, 25 ביוני 1972
אשלגן

אַשְׁלְגָן (באנגלית: Potassium; בלטינית: Kalium) הוא יסוד ממשפחת המתכות האלקליות שסמלו הכימי K ומספרו האטומי 19.
מקור שמו העברי במרקם היסוד וצבעו הלבן, המזכירים את מרקם השלג. תרכובת אשלגן קרויה אשלג או פוטאש (Potash), ומקור שמו האנגלי הנ"ל של היסוד במילה זו. זהו מינרל חשוב והוא נפוץ בעיקר בנוזל התוך-תאי.
תכונות

אשלגן הוא המתכת הקלה ביותר אחרי ליתיום, עם צפיפות נמוכה משל מים. האשלגן רך וצבעו לבן כסוף, וניתן לחתוך אותו בקלות עם סכין. אשלגן מתחמצן במהירות באוויר ולכן יש לאחסנו בשמן, נפט או קרוסין. בדומה למתכות אלקליות אחרות, אשלגן מגיב בצורה "אלימה" בתגובה כימית עם מים ונפלט מימן באותה תגובה.
שימושים

תרכובות אשלגן משמשות כדשן.
אשלגן כלורט (אנ') מהווה חומר גלם לייצור אבק שרפה בתור מחמצן.
אשלגן פחמתי (אנ') משמש כחומר עזר בייצור זכוכית.
זכוכית שמעובדת עם אשלגן נוזלי חזקה בהרבה מזכוכית רגילה.
NaK - סגסוגת נתרן ואשלגן משמשת כאמצעי מעביר חום.
אשלגן הוא מרכיב הכרחי לצמחים על-מנת שיגדלו ונמצא ברוב סוגי האדמות.
באורגניזמים, יוני אשלגן חיוניים לחיי התאים.
אשלגן כלורי משמש כתחליף למלח בישול (NaCl) לאנשים בעלי יתר לחץ דם. כמו כן גם בהוצאות להורג "קוקטייל" המכיל אשלגן כלורי יכול להפסיק את פעולת הלב.
מאשלגן, בתוספת חנקן וחמצן, ניתן להפיק אשלגן חנקתי ("סלפטר").
יודיד האשלגן (KI) משמש כתרופה מונעת במקרה של חשיפה לנשורת גרעינית. התרופה נקראת בישראל ובמדינות אחרות לוגול.
תיארוך רדיומטרי – נוכחות של אשלגן 40, ובפרט היחס בינו לבין ארגון 40, משמש לקביעת גילם של סלעי יסוד ("תיארוך אשלגן-ארגון").
היסטוריה

האשלגן זוהה בשנת 1807 על ידי הכימאי הבריטי האמפרי דייווי שהפיק אותו מאשלגן הידרוקסידי (KOH). מתכת אלקלית זו היא הראשונה שבודדה באמצעות אלקטרוליזה.
האשלגן לא היה ידוע בימי הרומאים ולכן שמו הלטיני- "Kalium", איננו שם לטיני "קלאסי", ונלקח מהמילה "Alkali" שנגזרה מהמילה הערבית "אל קאלי" שפירושה "אפר שרוף".
צורה בטבע

האשלגן מרכיב כ־2.4% ממסת קרום כדור הארץ והוא היסוד השביעי בתפוצתו בכדור-הארץ. עקב מטענו החיובי החזק, קשה להפיק אשלגן ממינרלים.
האוקיינוסים הם מקור חשוב לאשלגן, אך כמות האשלגן המופקת מנפח מסוים של מי ים קטנה מאוד לעומת כמות הנתרן.
ניתן להפיק אשלגן באמצעות אלקטרוליזת KOH. טכניקות נוספות להפקת אשלגן מאשלגן כלורי הומצאו גם הן ו-KOH אינו המקור היחידי. היסוד כמעט לא נמצא בטבע בצורתו החופשית, אבל ליוני K+ תפקידים חשובים באורגניזמים.
תפקיד ביולוגי

אשלגן הוא מינרל הכרחי בתזונה יום יומית, הוא עוזר בתהליך ההתכווצות של השרירים ובשמירה על נוזלים. אשלגן חשוב בשליחת מידע עצבי דרך תאי עצב ובשחרור אנרגיה מחלבונים, שומן ופחמימות בזמן מטבוליזם. מחסור באשלגן מתבטא במצב קטלני היפוקלמיה (Hypokalemia, תת-אשלגן בדם).
TTKG הוא מדד המשמש בנפרולוגיה המבטא את גרדיאנט האשלגן דרך אבוביות הכליה.
אמצעי זהירות

אשלגן מתכתי מגיב ב"אלימות" עם מים ולכן יש לשמור אותו בשמן תעשייתי או קרוסין ולטפל בו בהתאם. תוצאות מגע בין אשלגן ומים יכולות להיות מסוכנות. בנוסף, אין לגעת בו בעור חשוף מפני שהוא עלול לגרום לכוויות.
פטריק ג'וזף קנדי

פטריק ג'וזף קנדי (באנגלית: Patrick Joseph Kennedy;‏ 14 בינואר 1858 – 18 במאי 1929) היה איש עסקים ופוליטיקאי אמריקאי מבוסטון, מסצ'וסטס. הוא ואשתו מרי היו הורים לארבעה ילדים, כולל יו"ר הרשות לניירות ערך בארצות הברית בעתיד ושגריר ארצות הברית בממלכה המאוחדת ג'וזף פ. קנדי האב. נכדיהם דרך ג'וזף כוללים את נשיא ארצות הברית ג'ון פ. קנדי, התובע הכללי של ארצות הברית והסנאטור רוברט פ. קנדי, והסנאטור האמריקני הוותיק טד קנדי.
לאחר שהכולרה הרגה את אביו ואחיו, קנדי היה הגבר היחיד ששרד במשפחתו. הוא התחיל לעבוד בגיל ארבע עשרה והפך לאיש עסקים מצליח, לימים הבעלים של שלושה סלונים ובית לייבוא ויסקי. בסופו של דבר, היו לו אינטרסים גדולים גם בפחם ובבנקאות. קנדי היה דמות מרכזית במפלגה הדמוקרטית בבוסטון. למרות שהוא שירת הן בבית הנבחרים של מסצ'וסטס והן בסנאט של המדינה, הוא העדיף למלא תפקיד מאחורי הקלעים כבוס המפלגה.
ראשית חייו

פטריק ג'וזף קנדי נולד ב-14 בינואר 1858 בבוסטון, מסצ'וסטס. הוא היה הצעיר מבין חמישה ילדים שנולדו לפטריק קנדי (1823–1858) ולבריג'ט קנדי (לבית מרפי) (1824–1888). הוריו היו מהגרים אירים קתולים שהיו שניהם מניו רוס, מחוז וקספורד והיגרו יחד לאמריקה כדי לברוח מהרעב הגדול באירלנד. בנם הבכור של בני הזוג ג'ון מת מכולרה בינקותו שנתיים לפני שנולד קנדי. עשרה חודשים לאחר לידתו של פי.ג'יי קנדי, אביו פטריק נכנע גם הוא למגפה המדבקת שפקדה את שכונת מזרח בוסטון של המשפחה. כזכר היחיד ששרד, קנדי היה בן המשפחה הראשון שקיבל חינוך פורמלי, ולמד ב-Sacred Heart, בית ספר קתולי פרטי בבוסטון. אמו ברידג'ט רכשה חנות למכשירי כתיבה ורעיונות במזרח בוסטון שבה עבדה. העסק המריא והתרחב לחנות מכולת ומשקאות חריפים.
בגיל ארבע עשרה, קנדי הצעיר עזב את בית הספר כדי לעזור לפרנס את אמו ושלוש אחיותיו הגדולות, מרי, ג'ואנה ומרגרט, בתור סוור על רציפי בוסטון. בשנות ה-80 של המאה ה-19, בכסף שחסך מהרווחים הצנועים שלו ועזרה מאמו ברידג'ט, הוא פתח בקריירה עסקית על ידי רכישת סלון בשכונת היימרקט סקוור ליד מרכז העיר בוסטון. עם הזמן, הוא קנה מוסד שני ליד רציפי מזרח בוסטון. לאחר מכן, כדי לנצל את השתייה החברתית של תושבי בוסטון מהמעמד הגבוה, קנדי רכש בר שלישי במלון יוקרתי במזרח בוסטון, "מאבריק האוס". לפני שמלאו לו 30, שגשוגו הגובר אפשר לו לקנות עסק לייבוא ויסקי.
נישואים וילדים

ב-23 בנובמבר 1887 נישא קנדי למרי אוגוסטה היקי. לזוג נולדו ארבעה ילדים והם נשארו נשואים עד מותה של היקי ב-20 במאי 1923. עושרו הקנה להם בית בג'פריס פוינט במזרח בוסטון.
| שם | תאריך לידה | תאריך פטירה | גיל | הערות |
| --- | --- | --- | --- | --- |
| ג'וזף פטריק קנדי האב | 6 בספטמבר 1888 | 18 בנובמבר 1969 | 81 שנים, 2 חודשים | התחתן ב-7 באוקטובר 1914 עם רוז אליזבת פיצג'רלד (22 ביולי 1890 - 22 בינואר 1995); 9 ילדים |
| פרנסיס בנדיקט קנדי | 11 במרץ 1891 | 14 ביוני 1892 | שנה, 3 חודשים |  |
| מרי לורטה קנדי | 6 באוגוסט 1892 | 18 בנובמבר 1972 | 80 שנה, 3 חודשים | התחתנה ב-12 באוקטובר 1927 עם ג'ורג' ויליאם קונלי (10 ביוני 1898 - 29 באוגוסט 1971); בת אחת |
| מרגרט לואיז קנדי | 22 באוקטובר 1898 | 14 בנובמבר 1974 | 76 שנים, 23 ימים | התחתנה ב-14 ביוני 1924 עם צ'ארלס ג'וזף בארק (23 באוגוסט 1899 - 5 באפריל 1967); שלושה ילדים |
קריירה פוליטית

קנדי היה "תמיד מוכן לעזור לאירים בני מזל פחות עם קצת מזומן וכמה עצות הגיוניות". אדם חברותי המסוגל להתערבב בנוחות הן עם האליטה הקתולית והן עם האליטה הפרוטסטנטית, קנדי עבר בהצלחה לפוליטיקה. החל מ-1884, הוא הסב את הפופולריות שלו לתמיכה בדמוקרטים, שהיו מיעוט לעומת הכוח הדומיננטי הרפובליקני בבית המשפט הכללי של מסצ'וסטס. הוא שירת חמש קדנציות רצופות של שנה בבית הנבחרים של מסצ'וסטס, ואחריהן שלוש קדנציות של שנתיים בבית העליון בסנאט של מסצ'וסטס. הוא ביסס את עצמו כאחד המנהיגים הדמוקרטיים העיקריים של בוסטון, והוא נשא את אחד מנאומי המשנה עבור הנשיא המכהן גרובר קליבלנד בוועידה הלאומית של המפלגה ב-1888 בסנט לואיס. עם זאת, הוא מצא שקמפיין, נאומים ותמרוני חקיקה מושכים פחות מהתחבולות מאחורי הקלעים שאפיינו כל כך הרבה מהפוליטיקה של בוסטון בסוף המאה ה-19 ותחילת המאה ה-20. לאחר שעזב את הסנאט ואת בית המשפט הכללי לאחר קדנציות רבות בשנת 1895, קנדי בילה את שארית הקריירה הפוליטית שלו כנציב בחירות ממונה, נציב כיבוי אש בעיר, כבוס בחדר האחורי של רובע שני בבוסטון, וכחבר במועצת אסטרטגיה לא רשמית של מפלגתו.
מותו

עד מותו ב-1929, קנדי החזיק בעניין בחברת פחם ובכמות ניכרת של מניות בבנק, חברת Columbia Trust.
בשנותיו האחרונות, קנדי פיתח מחלת כבד ניוונית. באפריל 1929, הוא אושפז בבית החולים דיקונס כדי לקבל טיפול. הוא נפטר שם ב-18 במאי בגיל 71. הלווייתו נערכה בכנסיית סנט ג'ון האוונגליסטית בוינטרופ, מסצ'וסטס, ב-21 במאי. הבוסטון גלוב דיווח כי מאות אבלים עמדו ברחובות כדי לצפות במסע הלוויה של קנדי ועסקים במזרח בוסטון נסגרו כדי לכבד אותו. קנדי נקבר בבית הקברות הולי קרוס במלדן, מסצ'וסטס.
מורשת

בשנת 1914, בנו של פ. ג'. קנדי ג'וזף נישא לרוז פיצג'רלד (22 ביולי 1890 – 22 בינואר 1995), בתו הבכורה של ראש עיריית בוסטון ג'ון פ. פיצג'רלד (1863–1950). ג'וזף פ. קנדי האב מונה בהמשך ליו"ר הרשות לניירות ערך בארצות הברית ושגריר ארצות הברית בבריטניה.
לג'וזף ולרוז קנדי נולדו תשעה ילדים, ביניהם נפגע מלחמת העולם השנייה ג'וזף פ. קנדי הבן, נשיא ארצות הברית ג'ון קנדי, התובע הכללי של ארצות הברית והסנאטור האמריקני רוברט פ. קנדי, והסנאטור האמריקני טד קנדי.
הערות שוליים

↑  "A Rise to Prominence: John F. Kennedy's Paternal Lineage". National Park Service.
↑  Dallek, Robert (2003). An Unfinished Life: John F. Kennedy, 1917 - 1963. pp. 7–8.
↑  O'Brien, Michael (2006). John F. Kennedy: A Biography. St. Martin's Press. p. 9.
1 2  Dallek, Robert (2003). "Beginnings". An unfinished life: John F. Kennedy, 1917–1963. Little, Brown, and Co. ISBN 978-0-316-17238-7. אורכב מ-המקור ב-15 בדצמבר 2019. נבדק ב-4 בספטמבר 2019. {{cite book}}:  (עזרה)
↑  Dallek, Robert (2003). An Unfinished Life: John F. Kennedy, 1917 - 1963. p. 8.
↑  Kennedy, Joseph Patrick (2001).  Smith, Amanda (ed.). Hostage to Fortune: The Letters of Joseph P. Kennedy. Viking. p. 82. ISBN 0-670-86969-4.
↑  Rachlin, Harvey (1986). The Kennedys: A Chronological History, 1823 to Present. World Almanac. p. 24. ISBN 0-345-33729-8.
↑  "Eunice Kennedy Shriver's Death Leaves 2 Living Kennedy Siblings". Fox News. 25 במרץ 2015. {{cite news}}:  (עזרה)
| --- | --- |
בקרת זהויות :  LCCN: no2016135081  VIAF: 7602147665838860670002   WorldCat (עם VIAF): 7602147665838860670002 
קנדי הצעיר בסביבות אמצע עד סוף שנות ה-1870
פ. ג'. קנדי בשנת 1893 כסנאטור במדינת מסצ'וסטס
ספינות התופת של אנטוורפן

הרס גשר האוניות באנטוורפן, 1584. תחריט מ-1623 לערך, מאוסף המוזיאון הימי הלאומי בגריניץ'.
"ספינות התופת של אנטוורפן" (בהולנדית: hellebranders, באנגלית: hellburners) הוא הכינוי שניתן לספינות נפץ ראשונות מסוגן, בהן השתמשו ההולנדים ב-1584 במהלך המצור שהטיל אלסנדרו פארנסה, דוכס פארמה, על אנטוורפן. "פצצות מושטות" אלה, פרי המצאתו של המהנדס הצבאי האיטלקי פדריגו ג'אמבלי, שוגרו אל עבר מחסום האוניות שבנו הספרדים לרוחב הסכלדה, וזרעו חורבן ומוות שלא נודעו כמותם עד אז. התפוצצות אחת הספינות פערה במחסום פרצה ברוחב 200 רגל והרגה למעלה משמונה מאות ספרדים. חרף ההצלחה, ההולנדים לא הצליחו לפרוץ את המצור והמרד נכשל בסופו של דבר, אך המאורע הותיר רושם עז עוד שנים רבות אחר כך.
ערך זה הוא קצרמרבנושא היסטוריה. אתם מוזמנים לתרום לוויקיפדיה ו.
חוזה סנקט פטרבורג (1772)

| --- | --- |
החלוקה הראשונה של פולין, 1772
 תאריך יצירה:  5 באוגוסט 1772 
 
חוזה סנקט פטרבורג, שנחתם ב-5 באוגוסט 1772, בין שלוש מעצמות אירופאיות, האימפריה הרוסית, פרוסיה והאימפריה האוסטרית, היה הבסיס לחלוקת פולין הראשונה. החוזה כונה גם "חוזה שלושת הנשרים השחורים", שם המרמז לנשרים השחורים המופיעים בסמלי המדינות, להבדיל מהנשר הלבן המופיע בסמל של איחוד פולין-ליטא.
בלחץ השכנות כונס הסיים כדי לאשר הפיכת פולין לקונפדרציה בראשות אדם פונינסקי, שתאפשר למעשה את חלוקתה. בישיבה הראשונה של הסיים ב-19 באפריל 1773, תדיאוש רייטן יחד עם שמואל קורסאק וסטניסלב בוהושביץ', התנגדו להקמת קונפדרציה, שתאפשר את אישור הסכם החלוקה הראשון של פולין.
ב-5 באוגוסט 1772 חתמו האימפריה האוסטרית, פרוסיה והאימפריה הרוסית על הסכם עם פולין-ליטא. על פי ההסכם פולין-ליטא ויתרה על כחמישה מתוך ארבעה-עשר מיליון תושביה ושליש משטחה, כולל המחוזות העשירים ביותר שלה. אוסטריה צברה 2.5 מיליון תושבים ביחידה המנהלית החדשה של גליציה ולודומריה בקצה הקרפטים. פרוסיה קיבלה את פרוסיה הפולנית כפרוסיה המערבית ללא גליציה ולכן הייתה החלק הקטן ביותר מבחינה מרחבית, אך בעל הערך הרב ביותר מבחינה כלכלית ואסטרטגית שכלל את רוב האוכלוסייה הפרוטסטנטית. רוסיה זכתה בחלק הגדול ביותר מבחינת השטח עם רוב האוכלוסייה האורתודוקסית.
אילומיניישן הפקות

| --- | --- |

 נתונים כלליים
 סוג:  בידור והנפשה
 מייסדים:  כריס מלדנדרי
 תקופת הפעילות:  2007–הווה (כ־18 שנים)
 חברת אם:  אולפני יוניברסל
 חברות בנות:  Illumination Studios Paris 
 מיקום המטה:  לוס אנג'לס 
 משרד ראשי:  קליפורניה, ארצות הברית
 בעלות:  אולפני יוניברסל
 ענפי תעשייה:  יצירת קולנוע
 מוצרים עיקריים:  סרטי הנפשה ממוחשבת
 מנכ"ל:  כריס מלדנדרי
 עובדים:  100
  
 www.illuminationentertainment.com
 
אילומיניישן (באנגלית: Illumination, לשעבר Illumination Entertainment) היא חברת סרטי הנפשה אמריקאית. החברה הוקמה ב-2007 על ידי כריס מלדנדרי. בין סרטיה המפורסמים הם "גנוב על הירח", "המיניונים", "לשיר" ו"החיים הסודיים של חיות המחמד". היא בעלת זיכיון על כלל מוצרי "גנוב על הירח".
היסטוריה

בשלהי 2007, לאחר שכריס מלדנדרי היה אחראי על הסרטים "עידן הקרח", "רובוטס", "אלווין והצ'יפמאנקס" ו"הורטון שומע מישהו", הוא עזב את חברת ההנפשה של פוקס המאה ה-20. לאחר העזיבה, הוא יזם את Illumination. בשלהי 2011 רכשה החברה את אולפני Mac Guff אשר הפיקו עבורם את "גנוב על הירח" ו"הלורקס". בישראל הסרטים מדובבים באולפני אלרום.
פילמוגרפיה > סרטים שהופקו לאורך השנים > סרטים שהופצו

| סרט | תאריך יציאה | תקציב | הכנסות |
| --- | --- | --- | --- |
| גנוב על הירח | 9 ביולי 2010 | $69,000,000 | $543,113,985 |
| הופ ארנב | 1 באפריל 2011 | $63,000,000 | $183,953,723 |
| הלורקס | 2 במרץ 2012 | $70,000,000 | $348,840,316 |
| גנוב על המיניונים | 3 ביולי 2013 | $76,000,000 | $970,761,885 |
| המיניונים | 10 ביולי 2015 | $74,000,000 | $1,159,398,397 |
| החיים הסודיים של חיות המחמד | 8 ביולי 2016 | $75,000,000 | $874,458,047 |
| לשיר | 21 בדצמבר 2016 | $75,000,000 | $632,443,719 |
| גנוב על העולם | 30 ביוני 2017 | $75,000,000 | $1,034,799,409 |
| הגרינץ' | 9 בנובמבר 2018 | $75,000,000 | $430,635,485 |
| החיים הסודיים של חיות המחמד 2 | 7 ביוני 2019 | $80,000,000 | $429,434,163 |
| לשיר 2 | 22 בדצמבר 2021 | $85,000,000 | $401,449,630 |
| המיניונים: עלייתו של גרו | 1 ביולי 2022 | $80,000,000 | $936,546,600 |
| האחים סופר מריו - הסרט | 5 באפריל 2023 | $100,000,000 | $1,256,358,131 (נכון ל-25 במאי 2023) |
| סיפור הברווזים | 22 בדצמבר 2023 | $72,000,000 | $299,863,204 |
| גנוב על החיים | 3 ביולי 2024 | $100,000,000 | $969,183,984 |
פילמוגרפיה > סרטים שהופקו לאורך השנים > סרטים עתידיים

| סרט | תאריך יציאה עתידי |
| --- | --- |
האחים סופר מריו - הסרט 2: 3 באפריל 2026
המיניונים 3: 1 ביוני 2026
פילמוגרפיה > סרטים שהופקו לאורך השנים > סרטים בפיתוח

סרט בדיבובו של פארל ויליאמס
החיים הסודיים של חיות המחמד 3
לשיר 3
אנומליות בנרתיק

ספר לימוד גינקולוגיה משנת 1904 המתאר כמה חריגות בנרתיק.
אנומליות בנרתיק הן מבנים חריגים שנוצרים (או מבנים נורמליים שלא נוצרים) במהלך ההתפתחות הטרום-לידתית של מערכת הרבייה הנשית והן פגמים מולדים נדירים הגורמים לנרתיק לא תקין או נעדר. כאשר הם נמצאים, הם נמצאים לעיתים קרובות עם הפרעות ברחם, בשלד ובשלפוחית השתן. הסיבה לכך היא שמבנים אלה, כמו הנרתיק, רגישים ביותר להפרעות בתקופות קריטיות של יצירת האיברים ולכן הסיכוי לאנומליות מסוג מסוים עולה.
סימנים וסימפטומים > אנומליות מבודדות

ישנן אנומליות המתגלות בבדיקה זמן קצר לאחר הלידה או במקרים בהם התפתחות מאפייני מערכת המין אינה מתקדמת כצפוי. מומים אשר מונעים דימום ווסתי בעת המחזור החודשי מתגלים במקרים של אל-וסת.
סימנים וסימפטומים > תסמונות

זיהוי של תסמונות עשוי לקחת זמן רב מכיוון שהן נדירות ולעיתים קרובות כרוכות בבעיות בחילוף החומרים. קושי נוסף בזיהוי נובע מהעובדה שתסמונות רבות חולקות את אותם הסימנים והתסמינים עם תסמונות אחרות.
סימנים וסימפטומים > מומים ברחם

מומים ברחם עשויים להיות מלווים באנומליות בנרתיק:
תסמונת מאייר-רוקיטנסקי - רחם חסר, אי התפתחות הנרתיק (נרתיק לא מפותח או שאינו קיים כלל)
רחם דידלפי - רחם כפול, מחיצה נרתיקית רוחבית
מחיצה בחלל הרחם - מחיצה חלקית או מלאה בתוך חלל הרחם, עם מחיצה נרתיקית שלמה.
רחם ראשוני (באנגלית: rudimentary uterus) - שארית רחם שאינה קשורה לצוואר הרחם ולנרתיק
לחולות בעלות רחם לא תקין עלולות להיות הפרעות בכליות, כולל התפתחות לקויה של כליות חד-צדדיות.
סיבות לשינויים

לא תמיד ניתן לזהות את הגורם למקרים של אנומליות בנרתיק, ככל הנראה שיבוש בהתפתחות העוברית של הנרתיק כנראה משחק תפקיד משמעותי ואחראי על רוב המקרים של התפתחות האנומליות.
דרכי זיהוי

במרבית המקרים, אמצעי דימות הם הכלי היעיל ביותר לאבחון אנומליות בנרתיק. סריקת אנומליה (סריקת אולטרא-סאונד) עשויה להיות מועילה באבחון אנומליות בנרתיק, במיוחד על-מנת לזהות נוכחות של הפרעות אורוגניטליות, המערבות את מערכת השתן ואיברי המין. פגמים גנטיים או מטבוליים (חילוף חומרים) דורשים בדיקה נוספת כדי לתמוך באבחנה.